സ്വത്ത് വീതം വയ്ക്കുന്നതിന് ചൊല്ലി തര്ക്കം മലപ്പുറത്ത് യുവാവിനെ ബന്ധു കുത്തി കൊലപ്പെടുത്തി മലപ്പുറം: സ്വത്ത് വീതംവയ്പുമായി ബന്ധപ്പെട്ട തര്ക്കത്തിനിടെ യുവാവ് കുത്തേറ്റു മരിച്ചു. വണ്ടൂര് പഴയ വാണിയമ്ബലം സ്വദേശി വിജേഷാണ് 37 മരിച്ചത്.വിജേഷിന്റെ അമ്മാവന്റെ മകന് ഓമാനി മനോജ് ആണ് കൊലപാതകം നടത്തിയത്. ഇയാള് സംഭവസ്ഥലത്ത് നിന്നും രക്ഷപ്പെട്ടു. ശനിയാഴ്ച വൈകിട്ടാണ് ഭൂമി വീതം വയ്ക്കുന്നതിന് ചൊല്ലി തര്ക്കം ഉണ്ടായത്. പഴയ വാണിയമ്ബലത്തുള്ള മനോജിന്റെ അച്ഛന്റെ തറവാട്ടുഭൂമി വീതം വയ്ക്കുവാന് ശനിയാഴ്ച രാവിലെ ചര്ച്ച നടന്നിരുന്നു. തുടര്ന്ന് കുടുംബാംഗങ്ങള് ഒത്തുതീര്പ്പിലെത്തുകയും ചെയ്തു. പിന്നീട് വൈകുന്നേരം വീണ്ടും ഇതിനെക്കുറിച്ച് വാക്കേറ്റം ഉണ്ടാവുകയും മനോജ് കയ്യിലുണ്ടായിരുന്ന കത്തി ഉപയോഗിച്ച് വിജേഷിനെ കുത്തുകയുമായിരുന്നു. ഉടനെ വിജേഷിനെ സമീപത്തുള്ള ആശുപത്രിയിലേക്കും തുടര്ന്ന് അവിടെ നിന്ന് മഞ്ചേരി മെഡിക്കല് കോളേജിലേക്ക്എത്തിച്ചെങ്കിലും ജീവന് രക്ഷിക്കാനായില്ല. കഴിഞ്ഞ തദ്ദേശ തിരഞ്ഞെടുപ്പില് ബി.ജെ.പി സ്ഥാനാര്ഥിയായിരുന്നു. ഭാര്യയും 3 മക്കളുമുണ്ട്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,